
Бүген Татарстан Республикасы Президенты Рөстәм Миңнеханов IX Гайдар форумы кысаларында «Дәүләт идарәсе нәтиҗәлелеге көзгесе буларак, бюджет чыгымнарының нәтиҗәлелеге» темасына ачык диалогта катнашты.

Фикер алышулар барышында экспертлар дәүләт идарәсе системасының эшләвенә карата үз кисәтүләрен һәм тәкъдимнәрен әйттеләр. Аерым алганда, дәүләт хезмәткәре эшчәнлегенә һәм аны матди кызыксындыру системасын алмаштыру зарурлыгына карата фикер уртаклаштылар.

Татарстанда 2018 елның 15 гыйнварыннан эш стажын раслау һәм хезмәт хакы турындагы белешмәләрне дәүләт архивыннан электрон рәвештә алырга мөмкин. Бу хакта бүген ТР мәгълүматлаштыру һәм элемтә министры Тимур Зарипов ТР Министрлар Кабинетында узган брифингта хәбәр итте.

Татарстан Премьер-министры Алексей Песошин бүген РФ Социаль иминиятләштерү фондының ТР буенча бүлеге - Дәүләт учреждениесе координацион советының киңәйтелгән утырышында катнашты.

Утырышның төп темасы - РФ Социаль иминиятләштерү фондының ТР буенча бүлегенең 2017 елдагы эшчәнлегенә нәтиҗә ясау һәм 2018 елга бурычлар.

Төп докладны РФ Социаль иминиятләштерү фондының ТР буенча бүлеге идарәчесе Рамил Гайзатуллин ясады.

Бүген Татарстан Республикасы Президенты Рөстәм Миңнеханов Мәскәүдә эш сәфәрендә. Анда ул IX Гайдар форумында катнаша. Быел РФ Президенты каршындагы Россия халык хуҗалыгы һәм дәүләт хезмәте академиясендә форумда катнашучылар "Россия һәм дөнья: максатлар һәм ихтыяҗлар" темасына өстенлекле мәсьәләләр турында фикер алышачаклар. ТР Президенты эш программасы "Иҗтимагый сәламәтлек өлкәсенә инвестицияләр" эшлекле ашында катнашудан башланачак.

Татарстан Премьер-министры Алексей Песошин бүген РФ Җәзаларны үтәтү федераль хезмәтенең Татарстан буенча идарәсенең йомгаклау коллегиясе утырышында катнашты.

Идарә башлыгы вазифаларын вакытлыча башкаручы Эдуард Хиалеев үзенең докладында хәбәр иткәнчә, бүгенге көндә төзәтү һәм тикшерү оешмаларында 11200 кеше (2017елның 1 гыйнварына-11923) тотыла. Республиканың төзәтү колонияләрендә хөкем ителгәннәрнең саны билгеләнгән нормадан артмый.

Бүген Татарстан Республикасы Президенты Рөстәм Миңнеханов Казанның тарихи үзәгендәге берничә объектны карады. Әлеге объектлар туристик инфраструктурага карый.

Башта «Аптека, XIX гасыр» (Бауман ур., 49) региональ дәрәҗәдәге мәдәни мирас объектында булды.

Казандагы иң борынгы аптека бинасы төзекләндерелде.

Татарстанның урман тармагында югары эш темпларын саклана һәм җитди үсеш перспективалары бар. Бу хакта бүген Татарстан Республикасы Премьер-министры Алексей Песошин Татарстанның Урман хуҗалыгы министрлыгы коллегиясенең киңәйтелгән утырышында белдерде, ул ведомствоның 2017 елдагы эш нәтиҗәләренә һәм 2018 елга куелган бурычларга багышланган иде.

Утырышта Идел буе федераль округы буенча Урман хуҗалыгы департаменты башлыгы урынбасары Сергей Ковалёв һәм ТР урман хуҗалыгы министры Алмас Нәзиров катнашты.

Бүген Казанда («Пирамида» КСК) Татарстан Республикасы Президенты каршындагы Эшкуарлык советының киңәйтелгән җиденче утырышы узды.

Чарада Татарстан Республикасы Президенты Рөстәм Миңнеханов катнашты.

Утырыш трансляциясе онлайн режимда республиканың әйдәүче массакүләм мәгълүмат чаралары сайтларында оештырылды.

Утырышка 280 эшкуар, шулай ук Татарстан Республикасы Дәүләт Советы депутатлары, республика министрлыклары һәм ведомстволары вәкилләре, журналистлар – барлыгы 400дән артык кеше чакырылган иде.

Советның алдагы утырышы 2017 елның октябрендә узган.

Бүген Татарстан Республикасы Президенты Рөстәм Миңнеханов Россия Прокуратура хезмәткәрләре көненә багышланган тантаналы чарада катнашты.

Чара Казанда Татарстан прокуратурасы бинасында узды. Чыгышында Рөстәм Миңнеханов ассызыклаганча, прокурорларга еш кына гадәти булмаган, катлаулы, тиз арада хәл итеп булмый торган мәсьәләләр очрый.

Россия Хөкүмәте Рәисе урынбасары, Россия Гандбол федерациясе Попечительләр советы рәисе Дмитрий Рогозин һәм Татарстан Республикасы Президенты Рөстәм Миңнеханов Казанда Россия һәм Финляндия җыелма гандбол командалары уенын карады.

Уенда Россия командасы 36:26 исәбе белән отты. Россия командасы үз төркемендә барлык алты матчта да җиңеп чыкты. Россия җыелма командасы активында 12 очко.
Рәсми Татарстан